**OBAVIJEST**

**u svezi provedbe natječaja za zasnivanje radnog odnosa**

**voditelj stručne službe u Javnoj vatrogasnoj postrojbi grada Šibenika**

Zapovjednik Javne vatrogasne postrojbe grada Šibenika raspisao je natječaj za zasnivanje radnog odnosa na neodređeno vrijeme za radno mjesto voditelj/ica stručne službe.

Natječaj je objavljen 02. listopada 2024. godine pri Hrvatskom zavodu za zapošljavanje – Područni ured Šibenik, na web stranici Javne vatrogasne postrojbe grada Šibenika – [www.jvp-sibenik.hr](http://www.jvp-sibenik.hr) te na oglasnim pločama u Javnoj vatrogasnoj postrojbi grada Šibenika i Gradu Šibeniku.

Prijave na natječaj podnose se u roku od 8 (osam) dana od dana objave natječaja.

Informacije o natječaju mogu se dobiti u Javnoj vatrogasnoj postrojbi grada Šibenika, Put groblja 2, Šibenik ili na telefon 022 212 058.

**PODACI O PLAĆI**

Osnovnu bruto plaću radnog mjesta voditelj stručne službe sačinjava umnožak koeficijenta radnog mjesta 2,000 (VŠS) odnosno 2,200 (VSS) i osnovice koja iznosi 947,18 EUR. Za svaku godinu radnog staža plaća se uvećava za 0,5%.

**KRATAK OPIS POSLOVA RADNOG MJESTA**

* Vodi, organizira i koordinira rad unutarnje ustrojstvene jedinice u kojoj se obavljaju stručni poslovi knjigovodstva, računovodstva, nabave, arhiviranja, administracije te pomoćni poslovi,
* Obavlja poslove kontrole namjenskog korištenja sredstava,
* Izrađuje kvartalne, polugodišnje i godišnje financijske izvještaje i odgovoran je za njihovu pravovremenu predaju nadležnim tijelima,
* Izrađuje financijske planove s projekcijama,
* Predlaže raspodjelu sredstava i dinamiku korištenja,
* Prati i analizira likvidnost Postrojbe te pravovremeno djeluje,
* Vrši obračun plaća i naknada plaća te ih svojim potpisom ovjerava,
* Vrši obračun ugovora o djelu, stipendija, pomoći i drugih primitaka radnika,
* Vrši obračun poreza na dobit,
* Izrađuje statistička izvješća iz svoje nadležnosti,
* Daje naloge i upute za knjiženje te obavlja knjiženja plaća i poreza, a po potrebi i ostale računovodstvene i knjigovodstvene poslove,
* Otvara i zatvara poslovne knjige,
* Organizira postupak, sudjeluje u pripremanju i provedbi natječaja za nabavu opreme, radova i usluga sukladno Zakonu o javnoj nabavi i izrađuje plan nabave Postrojbe,
* Obavlja ostale poslove iz svoje nadležnosti.

**PRETHODNA PROVJERA ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata biti će objavljeno na web stranici Javne vatrogasne postrojbe grada Šibenika ([www.jvp-sibenik.hr](http://www.jvp-sibenik.hr)) i na oglasnoj ploči Javne vatrogasne postrojbe grada Šibenika najkasnije 5 (pet) dana prije održavanja provjere.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o vatrogastvu (NN 125/19, 144/22, 155/23)
* Zakon o proračunu (NN 144/21)
* Pravilnik o proračunskom računovodstvu i Računskom planu (NN 158/23)
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskim klasifikacijama (NN 4/24)
* Zakon o porezu na dohodak (NN 115/16, 106/18, 121/19, 32/20, 138/20, 151/22, 114/23)

 JAVNA VATROGASNA POSTROJBA

 GRADA ŠIBENIKA

 POVJERENSTVO ZA PROVEDBU POSTUPKA

 IZBORA KANDIDATA ZA RADNO MJESTO

 VODITELJ/ICA STRUČNE

 SLUŽBE